Seksuaalinen suuntautuminen ja miehen sukupuolielin toistuivat eri muodoissaan Karjalan lennoston entisen komentajan kielenkäytössä.

Iltalehti selvitti esitutkintapöytäkirjasta kaikki kyseenalaiset ilmaukset, joilla eversti Markus Päiviön väitetään solvanneen kertausharjoituksen osallistujia.

Lemmenjoen ylilyönnit johtivat tutkintaan, mutta syyttäjän mielestä liian hitaasti. Myös ilmavoimien komentajaa Sampo Eskelistä syytetään palvelusrikoksesta.

Päiviön mukaan ilmaus ”tyhmä nahkapää” oli tasa-arvoista ja tilanteeseen sopivaa viestintää.

Video: Eversti Markus Päiviö vastasi syytteisiin Helsingin hovioikeudessa.

Pääesikunnan toimittama tutkintapöytäkirja antaa laajan kuvan Karjalan lennoston entisen komentajan, eversti Markus Päiviön kielenkäytöstä.

Lemmenjoella Lapissa pidetyt kertausharjoitukset nousivat julkisuuteen, kun Ilmavoimien komentaja Sampo Eskelinen nosti asiassa esitutkinnan. Tutkintapyyntö kuitenkin viipyili kolme kuukautta, vaikka Eskelinen oli väitetysti tietoinen asiasta.

Hovioikeus on jo käsitellyt Päiviön osuuden tapahtumista. Karjalan lennoston entistä komentajaa syytetään esimiesaseman väärinkäyttämisestä, palvelusrikoksesta ja kunnianloukkauksesta. Eskelistä syytetään palvelusrikoksesta, koska hän jätti syyttäjän mukaan ilmoituksen tekemättä, vaikka tiesi asioista.

Tällä hetkellä myös Puolustusvoimien komentaja, kenraali Jarmo Lindberg on epäiltynä rikoksesta. Keskusrikospoliisi tutkii, oliko Linberg tietoinen Lemmenjoen epäsotilaallisista tapahtumista ja oliko hän osaltaan vaikuttamassa siihen, että Päiviöön kohdistunut tutkinta alkoi niin myöhään.

Iltalehti kävi läpi koko Päiviöön kohdistuneen esitutkintamateriaalin julkisen osan. Ohessa ovat kaikki esitutkinnassa ilmenneet väitetyt solvaukset ja törkypuheet, joita osallistujat kertoivat kuulleensa. Eversti kiistää osan puheista, eivätkä kaikki liity kunnianloukkaussyytteeseen, mutta kerrottujen lausuntojen suuri määrä kertoo osaltaan hänen suhtautumisestaan tilaisuuteen ja kertaamassa olleisiin reserviläisiin.

Löysimme pöytäkirjasta yhteensä 23 kyseenalaista lausuntoa.

Juttu jatkuu kuvan jälkeen.

Tässä porukassa Päiviön väitetään raivostuneen tietokilpailusta niin, että solvasi kanssapelaajaa ”Suomen tyhmimmäksi kaupunginjohtajaksi”. PÄÄESIKUNTA

Näin Päiviön kerrotaan puhuneen

"Nyt oli niin paska ohjelma, että ensi vuonna vaihtuu joko henkilökunta tai ohjelma." - Joenkielisen tunturin huipulla

"Minä en ole tätä ohjelmaa suunnitellut, ja tätä osiota ei kyllä ensi kerralla ole." - Samassa yhteydessä

"Sinä olet paskin ja tyhmin tuntemani kaupunginjohtaja." - Kaupunginjohtaja korjasi Päiviön vastausta tietovisassa

"Vitun homorunkkarit." - Kantahenkilökunnalle päivällisellä

"Herra kapteeni, mikäs tämän rastin aihe on? Missäs herra kapteeni haluaa olla seuraavaksi töissä?" - Majurille, harjoituksen valokuvaajalle

"Homomulkut." - Johtoryhmälle

"Alokkaat." - Reserviläisille, yksi paikallaolijoista ollut kertauksissa 20 vuoden ajan

"Olet munaton." -Tunturipatikoinnin suunnittelijalle

"Homomulkut, mulkerot, homorunkkarit." - Määrittelemätöntä kuvailua paikallaolijoista

"Tyhmä nahkapää." - Pankkijuristille

"Minkä keskisuuren kaupungin hallintojohtaja sinä olitkaan?" -Kaupunginjohtajalle

"Jotkut teistä ovat avainreserviläisiä ja jotkut eivät." - Sidosryhmän edustajille

"Otatko edes nyt ryypyt?" - Naislääkärille, jatko sisältää yksityiselämään liittyviä arkaluonteisia tietoja

"Missä on joukon oluet?" - Ennen pikkubussimatkaa, käski tuomaan olutta autoon

"Vitun runkkarit. -- Ettehän te tuota välttämättä tajua." - Maanpuolustuksellisista asioista

"Potkikaa sitä jaloille, että se tajuaa." - Harjoituksen komendantille.

"Ensi vuonna sinä et ole täällä." - Viirinlaskun jälkeen osallistujalle

"Minä olen ainoa eversti tässä harjoituksessa." - Yleinen lausunto osallistujille

"Taakse: poistu!" - Osallistujille, Lemmenjoki takana

"Täällähän ne homopojat nukkuvat." - Keskellä yötä kaupunginjohtajalle ja esikuntapäällikölle

"Sinä pikkukaupunginjohtaja!" - Toiselle kaupunginjohtajalle

"Istu sinä niin kuin muut naiset istuvat, kun heille pidetään puhetta." - Läksiäispuheessa esikuntapäällikölle

"Tämä oli teille viimeinen reissu." - Kaikille osallistujille

Myöhemmin Päiviön kerrotaan lähettäneen sähköpostia Lemmenjoen tapahtumista.

"Jos olen jotain loukannut, niin pyydän anteeksi.” - Johtoryhmälle, kuulustelun mukaan "virkamiesmäisesti"

Esitutkintakuvaa Lemmenjoen mökistä. PÄÄESIKUNTA

"Molemminpuolista ja tasa-arvoista”

Eversti Päiviö kiisti väitetyt puheensa suurimmaksi osaksi tai piti niitä olosuhteisiin sopiviksi. Mahdollisena hän piti sitä, että oli nimitellyt ihmisiä ”homomulkuiksi, mulkeroiksi ja homorunkkareiksi”.

– Olen katsonut, että nuo kommentit ovat olleet varmasti johonkin tilanteeseen sidottuja. Tunnistan kyllä sen, että nuo nimitykset eivät ole missään tilanteissa sopivia, Päiviö sano.

Päiviö ei muistanut käyttäneensä pankkijuristista nimeä ”tyhmä nahkapää”.

– Käytimme toisistamme värikkäitä kutsumanimiä. Tämä oli molemminpuolista, tasa-arvoista ja tilanteeseen sopivaa. Ja tähän pitää taas todeta, että jos ei tunne minun ja hänen keskinäistä sanankäyttöä viikonlopun aikana, niin voi tulla näitä väärinkäsityksiä.